US Open-mesterskabet i damedouble 2022
US Open-mesterskabet i damedouble 2022 var den 134. turnering om US Open-mesterskabet i damedouble. Turneringen var en del af US Open 2022 og blev spillet i USTA Billie Jean King National Tennis Center i New York City, USA i perioden 31. august - 11. september 2022 med deltagelse af 64 par.

Mesterskabet blev vundet af Barbora Krejčíková og Kateřina Siniaková, som i finalen besejrede Catherine McNally og Taylor Townsend med 3-6, 7-5, 6-1 efter undervejs at have været bagud med 3-6, 1-4, og som dermed vandt US Open-mesterskabet i damedouble for første gang, og sejren var deres sjette grand slam-titel i damedouble. Det tjekkiske par vandt deres tredje grand slam-titel i damedouble i 2022, hvor de kun var gået glip af French Open-turneringen, hvor Krejčíkovás måtte trække sig på grund af en positiv COVID-19-test, og de endte dermed sæsonen som ubesejrede på grand slam-niveau. Krejčíková og Siniaková fuldbragte dermed en karriere-grand slam i damedouble, eftersom de tidligere i deres karrierer også havde vundet de tre andre grand slam-titler, og de blev den femte og sjette spiller i tennissportens åbne æra (efter Pam Shriver, Gigi Fernández, Serena Williams og Venus Williams), der vandt en karriere-golden slam i damedouble, og de blev endvidere det første makkerpar og den blot tredje og fjerde spiller i tennishistorien (efter Pam Shriver og Gigi Fernández), der havde vundet alle de seks store titler i damedouble, dvs. de fire grand slam-titler, WTA Finals og OL-guld i løbet af deres karriere, den såkaldte "karriere-super slam". Krejčíková og Siniaková blev også det første rent tjekkiske par, der vandt titlen, siden Andrea Hlaváčková og Lucie Hradecká sejrede i 2013. Catherine McNally tabte US Open-finalen for andet år i træk, og året før spillede hun sammen med Coco Gauff. Taylor Townsend var i sin første grand slam-finale i sin kun anden turnering med Catherine McNally som makker.

Resultaterne medførte, at Kateřina Siniaková generobrede førstepladsen på WTA's verdensrangliste i double fra Coco Gauff, mens Barbora Krejčíková avancerede til andenpladsen.

Samantha Stosur og Zhang Shuai var forsvarende mestre men forsvarede ikke deres titel som makkere. Stosur stillede op med Latisha Chan som makker, men det australsk-taiwanske par tabte i første runde til Miyu Kato og Aldila Sutjiadi i første runde. Zhang spillede sammen med Marta Kostjuk og tabte til sjetteseedede Desirae Krawczyk og Demi Schuurs i tredje runde.

Den tidligere dobbelte vinder af titlen, Serena Williams, spillede sin sidste doubleturnering som professionel og sammen med sin søster, Venus Williams tabte parret i første runde til Lucie Hradecká og Linda Nosková.

Dette var den første udgave af US Open efter at de fire grand slam-turneringer havde indført et fælles kampformat med en tiebreak til 10 point ved stillingen 6-6 i tredje sæt, hvilket ændrede det tidligere kampformat ved US Open-mesterskabet i damedouble, hvor der siden 1975 var blevet spillet en tiebreak til 7 point i afgørende sæt. Ljudmyla Kitjenok, Jeļena Ostapenko, Panna Udvardy og Tamara Zidanšek blev de første spillere til at afprøve det nye format, da Kitjenik og Ostapenko vandt deres møde i første runde med 6–3, 6–7(5), 7–6(10-6).

Efter Ruslands invasion af Ukraine tidligere på året tillod tennissportens styrende organer, WTA, ATP, ITF og de fire grand slam-turneringer, at spillere fra Rusland og Hviderusland fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag, og spillerne fra de to lande deltog derfor i turneringen under neutralt flag.

Pengepræmier og ranglistepoint 

Den samlede præmiesum til spillerne i damedouble androg $ 3.471.600 (ekskl. per diem), hvilket var en stigning på 5,0 % i forhold til året før.

Turnering

Deltagere 

Hovedturneringen har deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der har modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2022
 US Open-mesterskabet i damesingle 2022
 US Open-mesterskabet i herredouble 2022
 US Open-mesterskabet i mixed double 2022

Eksterne henvisninger 
 US Open

Noter 

US Open 2022
2022
WTA Tour 2022